बस और कार में हुई आमने-सामने की टक्कर, देवी दर्शन कर लौट रहा था परिवार
Maharashtra Sangli Road Accident Updates; महाराष्ट्र के सांगली में वीटा- महाबलेश्वर स्टेट हाईवे पर गुरुवार को बस और कार में आमने-सामने की टक्कर हो गई। टक्कर इतनी जोरदार थी कि कार के परखच्चे उड़ गए।
महाराष्ट्र के सांगली में वीटा- महाबलेश्वर स्टेट हाईवे पर गुरुवार को बस और कार में आमने-सामने की टक्कर हो गई। टक्कर इतनी जोरदार थी कि कार के परखच्चे उड़ गए। हादसे में कार सवार 4 लोगों की मौके पर ही मौत हो गई। एयर बैग खुलने से कार ड्राइवर बच गया। जानकारी मिलने पर पहुंची वीटा पुलिस ने मामला दर्ज कर लिया है।
मीडिया रिपोर्ट्स के मुताबिक, देवी के दर्शन कर लौट रहे श्रधालुओं की कार बस से टकरा गई। अनुमान लगाया जा रहा है कि कार चालक को नींद आ गई थी, जिस वजह से यह हादसा हुआ। सड़क दुर्घटना के बाद वहां लोगों की भीड़ लग गई।
तीन हफ्ते पहले महाराष्ट्र में बस खाई में गिरी, 13 की मौत
महाराष्ट्र के रायगढ़ के खोपोली इलाके में एक बस तीन हफ्ते पहले 700 फीट गहरी खाई में गिर गई थी। हादसे में 13 लोगों की मौत हो गई थी। बस में 40 से ज्यादा यात्री सवार थे। 29 लोगों का स्थानीय लोगों की मदद से रस्सी के जरिए रेस्क्यू किया गया था। इनमें से कुछ लोगों को गंभीर चोटें भी आई थीं।
हादसा खंडाला और खोपोली के बीच पुराने नेशनल हाईवे पर शिंगरोबा घाट से उतरते समय हुआ। फिलहाल हादसे की वजह सामने नहीं आई है। बस पुणे से मुंबई जा रही थी।
दुर्घटना की ये खबरें भी पढ़ सकते हैं... 
उत्तर प्रदेश के श्रावस्ती सड़क हादसे में परिवार के 6 लोगों की मौत; 8 घायल, कार बेकाबू होकर पेड़ से टकराई
श्रावस्ती में शनिवार सुबह नेशनल हाईवे-730 पर अनियंत्रित होकर पेड़ से टकराई। हादसे में 6 लोगों की मौत हो गई। जबकि 8 लोगों के घायल होने की सूचना है। सभी को इलाज के लिए अस्पताल में भर्ती कराया गया है। मौके पर पुलिस प्रशासन की टीम मौजूद है। बचाव व राहत का कार्य चल रहा है। हादसा इकौना थाना क्षेत्र के सोन नदी के पास सुबह करीब 4 से 5 बजे के पास हुआ है। पूरी खबर यहां पढ़ें...
गोवा-मुंबई हाईवे पर दो हादसे, 22 की मौत, बस पलटने से 13 लोगों की जान गई
गोवा-मुंबई हाईवे पर दो सड़क हादसे हुए थे। कणकवली के पासे एक प्राइवेट बस के पलटने से 13 पैसेंजर्स की मौत हो गई थी, जबकि 23 लोग घायल हुए थे। बस में 36 लोग सवार थे। उधर, एक कार और ट्रक की टक्कर में 9 लोगों की मौत हो गई थी, इसमें एक 4 साल का बच्चा भी शामिल थे।
राजस्थान के सीकर में तीन गाड़ियां टकराने से 12 की मौत हुई
राजस्थान के सीकर में तीन वाहनों की भीषण टक्कर में 3 बच्चों सहित 12 लोगों की मौत हो गई थी। हादसे में 4 लोग घायल हुए थे। गंभीर घायल 3 लोगों को पहले सीकर और फिर जयपुर रेफर किया गया था, जिनमें से 2 बच्चियों ने दम तोड़ दिया। हादसा खंडेला- पलसाना मार्ग पर खंडेला इलाके में हुआ। पूरी खबर यहां पढ़ें...
पुंछ में बस हादसे में 12 लोगों की मौत, अनियंत्रित होकर गहरी खाई में गिरी बस, 30 घायल
जम्मू-कश्मीर के पुंछ में एक बस हादसे में 12 लोगों की मौत हो गई थी। हादसे में 30 लोग घायल हुए थे, जिन्हें मंडी और पुंछ के जिला अस्पताल में भर्ती कराया गया था। सेना के साथ स्थानीय लोगों ने बस में फंसे घायल यात्रियों को बाहर निकाला और उन्हें अस्पताल पहुंचाया गया था। पूरी खबर यहां पढ़ें...